# Årsberetning

sesongen 2012/2013

**Styrets sammensetning**

siden årsmøtet 28.3. 2012:

Leder: Marit Kristiansen

Sportslig ansvarlig: Geir Snekkerhaugen

Rekrutteringsansvarlig: Torgeir Byrløkken

Anleggsansvarlig: John Vestengen

Sekretær/markedskontakt: Heidi Lyngstad

Kasserer: André Fredriksen

Styremedlem: Ole Jakob Omland

**Grupper og komiteer**

Markeds-/sponsorgruppe: Geir Skari, Heidi Lyngstad, Odd Martinsen

Valgkomité: Ivar Fjøsne, Tone B Martinsen, Per Halvorsen.

Utleieansvarlig for Skistua: Linn Heidi Lunde

Tilsyn med Skistua: Toril Bollvåg, Wenche Simensen, Liv Fredriksen, Sissel Moltzau

Preppere og mekkere: Se egen omtale under Aktivitet, pkt 2

## Styrets arbeid

Det er siden forrige årsmøte avholdt 8 (6 i 2012 og 2 i 2013) styremøter. Styremedlemmene har i tillegg hatt tett kontakt pr e-post.

Det har vært gjennomført møter med Nittedal kommune, NCC, Skiforeningen, Akershus Skikrets, Gjelleråsen IF, Hakadal IL og med Nittedal Skiskytterlag. Styret har deltatt med en representant i Nittedal ILs månedlige styremøter, representanter for styret har også deltatt ifm aktivitetskampanjen MoveIt, i samarbeid med BUK og Nittedal kommune.

Tett kontakt med trenere, oppmenn og aktive har vært viktig for å legge forholdene til rette for de aktive og for å utnytte de ressurser vi råder over på en mest mulig effektiv måte. Styret har nær kontakt med viktige hjelpere i og rundt skigruppa, så som preppere, mekkere, rodesjefer og andre.

## Aktivitet

1. **Sportslig aktivitet**

###### Treningsgruppene (8 grupper med tilbud for 1.klassinger tom senior) står for hovedaktiviteten i Skigruppa. Gruppene trenes av til sammen 46 trenere. I inneværende sesong har 20 av trenerne gjennomført trenerkurs over tre kvelder (barmark, fristil og klassisk), 3 av trenerne har gjennomført Skiforbundets T2 kurs. Skigruppa har fra før ca 20 trenere som har gjennomført skiforbundets T1 kurs, og 12 trenere som har gjennomført T2 kurs. Skigruppas trenere ligger foran skjema mht ønsket kompetansenivå for de respektive aldersgruppene. Formell kompetanse bidrar til økt kvalitet og variasjon på treningene, og vil være høyt prioritert også kommende sesonger.

De yngste løperne (tom 8 år) har en ukentlig trening, fom 10 års alder trenes to ganger/uke økende til tre fellestreninger og utstrakt egentrening på juniornivå. Det har vært stor og jevn deltakelse på treninger og egne renn. De eldre gruppene har hatt dagsamlinger og/eller treningssamlinger utenfor lokalområdet. Det er også etablert et uformelt samarbeid med HIL og GIF for 1999/2000 kullet. De har hatt flere felles treningsøkter, samlinger og sosiale aktiviteter.

Det er gjennom sesongen vært økt fokus på samarbeid på tvers av aldersgruppene, med fellestreninger og felles treningssamling. I kommende sesong vil dette få ytterligere økt fokus.

Akershus idrettskrets har etablert egen jentesatsning fra 13 år og oppover, hvor det arrangeres helgesamlinger med felles trening og sosiale aktiviteter. Flere av våre jenter har deltatt på dette.

Det oppmuntres fortsatt til økt renndeltakelse utenbygds for aldersgruppene under junior alder, og klubben har tatt initiativ til økt fokus på det sosiale i tilknytning til eksterne renn. J11 har vært særdeles aktive på eksterne renn denne sesongen, og har stort sett hatt en eller flere av sine løpere på pallen i alle renn. Veldig bra!

**”Høstslippet”** ble arrangert for tredje gang søndag 23. oktober. Et terrengløp gjennom gjørme og vann, til inntekt for tv-aksjonen.

**Familiesamling** på Spåtind 23-25 november. 287 deltakere, 3-4 økter i flotte preparerte løyper. Det ble også mulighet for langtur for flere av gruppene. Foruten treningsutbytte gir oppholdet løpere og foreldre en flott mulighet til å bli bedre kjent rett før sesongstart.

**Dagssamling på skistua**

Det ble arrangert felles treningssamling på skistua søndag 28. oktober. Flere av gruppene gjennomførte felles trening og langtur. Samlingen ble avsluttet med lunch og nystekte boller, en tradisjon til stor glede. 130 utøvere deltok, mange foreldre var også med og fikk servert kaffe og kake på Sørlisletta. En god anledning for mingling og «bli kjent» på tvers av aldersgruppene.

###### Skiskolen ble arrangert over seks kvelder i januar/februar for årsklassene 2008-2005 i samarbeid med rekrutteringsgruppa i NIL. Skigruppas instruktører sto for planlegging og gjennomføring av skiskolen, med hjelp til gjennomføringen for årskullene 2008 og 2007 fra rekrutteringsgruppas instruktører.

**Karusellrenn**er først og fremst et tilbud til de yngste løperne og derfor viktig for rekrutteringen. Det ble avviklet tre renn: klassisk, fristil og langrennscross med stor deltakelse: hhv 388 (bygderenn), 331 og 320 deltakere. Dette er ny rekord!

**Fischerrennet 2013** ble arrangert lørdag 26. januar på Sørli skistadion. 589 deltakere. Skigruppa er fornøyd med deltagerantallet, selv om det er noe lavere enn foregående år. Lørdag 26. januar var også dato for avvikling av Rossignolrennet, hvor vi konkurrert om mange av de samme løperne. 8-12 år i

klassisk stil, fom 13 år duatlon klassisk/fri med skibytte. Ca 350 biler ble gjemt bort i nærområdet,. Det var kafé og premieutdeling i Sørlihallen, tidtaking, sekretariat og kiosk på Skistua. 90 funksjonærer gjorde en utmerket jobb og gjennomførte et problemfritt renn. Skigruppas preppere presenterte som vanlig flotte løyper. Som i fjor var det gledelig stor deltakelse fra våre yngste fom 8

år, både gutter og jenter var godt representert.Nyryddet parti under høyspentlinja ble benyttet med hell ifm skibytte. Fischerrennet har blitt en hyggelig inntektskilde for Skigruppa.

**Nittedalsrennet** ble arrangert på Sørli onsdag 13. mars. Rennet var heller ikke denne gangen i Skiforbundets terminliste, men var klubbmesterskap med invitasjon til naboklubbene HIL og GIF. 198 deltakere, de aller fleste fra NIL. 30 funksjonærer. Løpet gikk i klassisk stil. Nok en gang flotte løyper produsert av prepperne.

**Klubbmestere ble:**

Haakon Tretterud Lund, G11

Maria Vestengen, J11

Sondre Simensen, G12

Ida Ramstad, J12

Anders Lund, G13

Siri Vestengen, J13

Karl H. Ringstad, G14

Hedvig Fjøsne Bredesen, J14

Håvard nord Mjørnen, M15-16

Nora Ugland, K17-19

Øystein Slettemark MSenior

Uiloq Slettemark KSenior

###### Kretsmesterskapet 2013

Kretsmesterskapet går over to helger i løpet av sesongen og arrangeres for klassene 13 år og eldre. I det følgende listes således kun deltakere i klassene 13 og eldre selv om klubben også hadde flere deltakere i de yngre klassene. Resultatene listet opp nedenfor er RENNRESULTATENE, ikke kretsresultatene.

**KM Sprint i Asker:**

Fem deltagere fra klubben. Anders Lund (12), Håvard Aune (34), Selma Rydland Fjøsne (22), Siri Vestengen (24), Thomas Wilskog (5)

**KM normaldistanse på Jardar**:

Tretten deltagere fra klubben. Johan Tjelle (8), Sindre Grøstad (9), Nora Ugland (6), Eirik Pettersen (28), Andreas Finni Magnussen (2), Even Seeberg (13), Hedda Ugland (14), Karl H Ringstad (31), Jonas Kristiansen (38), Ole Kristian Solberg (45), Anders Lund (8), Hedvig Fjøsne Bredesen (22), Siri Vestengen (15)

**KM Langdistanse på Nes:**

Ni deltagere fra klubben. Johan Tjelle (12), Sindre Grøstad (18), Nore Ugland (8), Eirik Pettersen (20), Andreas Finni Magnussen (6), Even Seeberg (9), Anders Lund (3), Håvard Aune (23), Siri Vestengen (19)

**KM stafett:** Ingen startende lag.

**Hovedlandsrennet (15-16 år)**

Skigruppas hadde fire utøvere med, og beste plassering fikk Andreas Finni Magnussen med en flott 14 plass på sprinten.

**Ungdommens Holmenkollrenn (13-14 år)**

Skigruppa hadde tre deltagere med under klassisk rennet (939 fullførende løpere), og beste plassering oppnådde Anders Lund med en 35 plass. Under fristil rennet (904 fullførende løpere) hadde skigruppa fire startende deltagere, hvor Anders Lund også her oppnådde beste plassering med en flott 11 plass.

**Sparebank 1 Cup (13-14 år)**

Skigruppa har hatt med tre jenter, som alle har oppnådd gode plasseringer. Siri Vestengen (23), Selma Rydland Fjøsne (25) og Hedvig Fjøsne Bredesen (26). Fem gutter har deltatt, og Anders Lund oppnådde en flott 6 plass. Gratulerer! De andre løperne er Håvard Aune (53), Jonas Kristiansen (62), Karl H. Ringstad (96) og Ole Kristian Solberg (96)

**Ungdomsbirken**

Skigruppa har denne sesongen hatt stor deltagelse i Ungdomsbirken, og har også lagt vekt på sosiale aktiviteter i tilknytning til rennet. En positiv opplevelse som frister til gjentagelse!

**Junior (17-20) Norgescup (NC) og NM.**

Tre løpere fra klubben har deltatt i Norgescup: Nora Ugland, Johan Tjelle og Sindre Grøstad.
De beste plasseringene i junior NM stod Johan Tjelle og Nora Ugland for. I junior NM klassisk stil 23. februar oppnådde Johan Tjelle en flott 34 plass, og Nora Ugland en flott 31 plass.

**Sindre Pettersen**Sindre Pettersen, som trener med Nittedal Skiskytterlag og KollenHopp, har representert Nittedal og Nittedal IL på en fantastisk måte denne sesongen. Skigruppa gratulerer Sindre med sølv for Nittedal IL i junior-NM fristil 22. februar, og gull i NM Kombinert, sprint yngre Jr. den 23. februar!

**Grenaderløpet**. Skigruppa er ansvarlig for bl.a. parkering, rigging og håndtering av toaletter, utdeling av tidtakerbrikker og løperdrikke, samt gjennomføring av selve starten av Grenaderen. 18 funksjonærer sto på tidlig lørdags morgen i starten av vinterferien og gjennomførte på solid vis. Dette er blitt et hyggelig økonomisk bidrag til Skigruppa.*.*

**Turrenn:**

NIL har vært godt representert i de mange turløpene som går i løpet av vinteren og det har blitt mange fine plasseringer i inn- og utland. I årets Birken var det hele 39 løpere fra NIL.

1. **Løypepreparering, maskiner**

### **Sommerrydding av løypene.**

### Generell rydding og planering i markaløypene er utført etter tillatelse fra grunneierne og i samarbeid med Skiforeningen. Ifm høstdugnaden i oktober jobbet 107 deltakere ca 650 t.Totalt er det lagt ned ca 700 timer,ikke medregnet rodesjefenes innsats utenom høstdugnaden.

# **Rodesjefene.**

# Rodesjefene har ansvar for hver sin del av lysløypa og legger ned en uvurderlig innsats for at den skal være i best mulig stand. En stor takk til dere alle!

### **Scooterlagene.**

### Skigruppa har fem scooterlag med til sammen 12 mann. De opererer fire snøscootere ut fra Sørli, FINOR og Askkroken i en vaktordning gjennom hele sesongen. I tillegg til lysløypa og et omfattende løypenett i Nordmarka Syd kjøres ”Bygda på langs”, Spenningsby – Spikertjern og Rauerskauveien - Holterkollen. Oppgaven til scooterlagene er rydding og pakking av alle løypene ved sesongstart, sporsetting av løypene som kun skal scooterkjøres. Ved behov planeres og sporsettes også lysløypa og hovedløypene. Denne ordningen har vist seg svært verdifull. Rydding av løyper f. eks ifm store snøfall eller underkjølt nedbør vil i tillegg kunne bidra til økt effektiv kjøretid med løypemaskinen. Scooterlagene har per 1. april kjørt ca 1900 km. Stor takk!

**Løypemaskinen**.

Våre 5 førere som kjører ut fra Sørli har igjen gjort en strålende jobb. Skigruppa overtok i desember 2011 en nyere løypemaskin (PrinothHusky*,* 2004 mod) som tidligere har kjørt fra Sørkedalen*.*. Daglig preppeberedskap har vært opprettholdt gjennom sesongen vha vaktliste. Årets skisesong ble lengre enn de to foregående. Med god innsats fra preppere og mekkere har skigruppa kunnet tilby midtbygdas skiløpere flotte skiløyper gjennom hele sesongen. Ifm sesongens helger har det vært kjørt hele natt til lørdag og natt til søndag for å kunne by på nykjørte løyper til helgeutfarten. Nytt for årets sesong er at FINOR A/S på vegne av Skigruppa har operert en egen løypemaskin som har preppet «Bygda på langs» og Rauerskauveien – Holterkollen. Dette har vært en meget god ordning for Skigruppa, hvor et eget preppelag på 3 førere har sørget for økt frekvens på prepping av «Bygda på langs». Prepperne har også denne sesongen vært svært flinke til å imøtekomme spesielle behov ifm skiskolen, karusellrenn og andre anledninger.

Løypemaskinene har per 1 april kjørt 320 t. Ca 35 t har gått med til klargjøring før tur/etterarbeid etter tur. Totalt ca 355timer. En uvurderlig innsats - takk!

### **Maskiner og utstyr**.

### Skigruppa eier nå 4 snøscootere, hydraulisk slådd/sporsetter, enkel sporsetter, scooterslede, Skjeldalfres, ryddesager, motorsager, diverse verneutstyr og mer. Skigruppa har en svært gunstig avtale med FINOR A/S ifm bruk av hydraulisk sporsetter. Skigruppa har en løpende avtale med Skiforeningen om bruk av løypemaskin mot at vi prepper tildelte skiløyper i marka. Det føres kjørebok for løypemaskinen og snøscooterne. Skigruppa holder varmedresser til prepperne og mekkerne våre. Til sesongen 12/13 ble det anskaffet en ny kompositt miljøtank for diesel med elektrisk pumpe. Styrets anleggsansvarlige har det overordnede ansvar for skigruppas utstyr.

**Vedlikehold** **av** **maskiner**.

Våre fire ”mekkere” har utført 50 timer reparasjon/vedlikehold på løypemaskinen, ca. 10 timer på scooterne, totalt ca 60 t*.* Det har vært en del driftsstans grunnet slitasje på løypemaskinen i år, noe som har medført et høyere antall timer mekking enn foregående år.Mekkernes innsats er av avgjørende betydning for den operative statusen til maskiner og utstyr. Det har vært flere hendelser gjennom sesongen hvor rask reaksjon fra våre egne mekanikere har sikret minimale perioder med driftsstans.

### **Anlegg**

**Skistua**

Skistua er skigruppas samlingspunkt og har uvurderlig betydning i forbindelse med renn og en rekke andre arrangementer. Kafeen er åpen på søndager mellom nyttår og påske, ifm skiskolen og karusellrennene. Inntektene fra kafeen er ifm nevnte arrangement stadig økende og har blitt en hyggelig inntektspost. Treningsgruppene våre har flere ganger spist kveldsmat på Skistua etter trening, gjerne sammen med foreldrene. Som tidligere har Skistua blitt leid ut til ulike arrangementer (møtevirksomhet, dåp, konfirmasjon, med mer).

I inneværende sesong er det investert i en ny steamer og ny komfyr på kjøkkenet. Dette har forenklet arbeidet i kafeen, samt bedret hygienen på kjøkkenet.

**Redskapsbrakke**

En pent brukt anleggsbrakke ble anskaffet i november 2010 til en meget gunstig pris. Brakka benyttes til oppbevaring av småmateriell (sperremateriell, ryddeutstyr og lignende) slik at plass i garasjen frigjøres til scootere og løypemaskin. Brakka har i løpet av inneværende sesong blitt påbegynt renovering, slik at utseendet harmonerer bedre med omgivelsene og Skistua for øvrig. Renovering planlegges ferdigstilt våren 2013.

#### Lysløypa

er arena for det meste av Skigruppas aktiviteter og er blitt tatt godt vare på, bla ifm høstdugnaden med rekordmange 109 fremmøtte. Lysløypa prepareres primært ifm treningene mandag tom torsdag, før helgeutfarten prioriteres skiløypene innover marka. Det ble høsten 2012 ytterligere ryddet og tilrettelagt i skileikområdet under høyspentlinjene, og lyskastere ble montert like før jul 2012.

Ny leieavtale er inngått med grunneier for løypestrekket fra kraftlinja og til toppen av Dammyrdalen. Denne delen av lysløypa ble deretter utbedret gjennom en stor dugnadsinnsats fra rodegjengen under ledelse av Odd Martinsen. Det er gjennomført en betydelig hogst og en ny bred og flott trase er etablert. Gjennom et godt samarbeid med NCC ble store mengder overskuddsmasse fra Kruttverket fritt tilkjørt i den nye traseen, samt at flere løypepartier i Sagerudområdet også ble tilkjørt masse og utbedret like før sesongstart.

Den lenge omtalte ”NCC brua” over Ørfiskebekken stod klar til bruk i oktober, og ble gjort stas på under skigruppa sin felles treningssøndag 28. oktober 2012. Både ordfører, varaordfører og regionssjef Lauritzen fra NCC var til stede.

**Ny tidtager løsning**

Skigruppa har nettopp avsluttet sin første sesong med nytt tidtagerutstyr fra QuickTiming. Løsningen er benyttet under samtlige av klubbens egne renn, med bistand fra Leverandøren under Fischer rennet. En håndfull tidtagere er nå opplært i løsningen, og tilbakemeldingene både fra løpere og tidtagere er gode.

## Økonomi

Skigruppas økonomi er god. Skigruppas drift går med overskudd, primært takket være stor dugnadsinnsats, inntektene fra våre sponsorer og fra lysløypebrevet. Styret har som vanlig prioritert sportslig aktivitet og opprusting av skiløyper og anlegg i sitt økonomiske arbeid. Oppsparte midler

planlegges brukt bla ifm ytterligere oppgraderinger av dagens skiløyper, skileikområde og framtidige utbedringer av anlegg, maskiner og utstyr.

De eldre løperne har som vanlig hatt stor deltagelse i renn utenfor bygda. Styret ønsker å tilby rammer som tillater satsning på høyt nivå for juniorer og seniorløpere som er blant de 30 beste i NC, samt et noe lavere satsnings-/kostnadsnivå for de som ikke kvalifiserer til dette eller ikke ønsker satsing på høyeste nivå. Refusjon av utgifter er gjennom sesongen derfor innvilget iht gjeldende retningsliner vedtatt på årsmøtet 28. mars 2012.

### **Sponsoravtaler**

# Skigruppas sponsorer 2012/13 var Nettbuss, Finor AS, NCC, Rema 1000 Nittedal, Glømmi Sport, SOLiD, Atea, Varingen, Block Watne, Sparebank1, Fredriksens Regnskapsservice, Sommerro tannklinikk, Åge Johansen A/S, Brente A/S, Sexy Hair, Løvlie AS**,** Shell 7/11 Hakadal, Nittedal Karosseriverksted, Eukanuba og Slattum Blomster.

En stor takk rettes til våre sponsorer som muliggjør et godt og variert treningstilbud til våre medlemmer! Bygdas øvrige skiløpere har dessuten også glede av midlene som brukes på lysløypa og de andre skiløypene som skigruppa rydder og preparerer.

#### Lysløypebrevet

Lysløypebrevet er et meget viktig bidrag til Skigruppas arbeid med skiløypene. Bidrag fra ca 350 husstander synliggjør lysløypas popularitet og viktighet i midtbygda.

**Medlemstall**

Medlemstall pr 31. desember 2012:

|  |  |  |  |  |  |  |
| --- | --- | --- | --- | --- | --- | --- |
|  | 0-5 år | 6-12 år | 13-19 år | 20-25 år | 26 år og eldre | Totalt |
| Kvinner |  | 85 | 16 | 1 | 32 | 134 |
| Menn |  | 100 | 27 | 0 | 80 | 207 |
| Totalt | - | 185 | 43 | 1 | 112 | 341 |

Skiskolen har hatt rundt 100 eksterne deltakere i alderen 4-8 år som ikke framgår av medlemstallene.

Medlemsutvikling:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 2005/06 | 2006/07 | 2007/08 | 2008/09 | 2009/10 | 2010/11 | 2011/12 | 2012/13 |
| Totalt | 68 | 64 | 139 | 172 | 255 | 298 | 308 | 341 |

## Avslutning

Årets skisesong var har vært stabil og fin gjennom hele vinteren. Streng kulde har imidlertid medført en rekke avlyste treninger i januar måned, der kuldegrensen på -15 ble nådd over flere uker. Styret er godt fornøyd med rekrutteringen blant de yngste, kursing av trenerne og med løypeprepareringen. Sesongens oppgraderinger av løypenettet og flytting/oppgradering av redskapsboden har gått etter planen. Vi vil som tidligere år rette en stor takk til alle som har bidratt. Dugnadsviljen blant løperne/deres foreldre er stor og avgjørende for aktivitetene våre. Vi vil avslutningsvis fremheve

trenerne på alle nivåer, preppere /mekkere, rodesjefene, Skistuejentene og markedsgruppa. Med det arbeid som legges ned i alle ledd står Skigruppa godt rustet til å møte neste sesongs utfordringer.

Nittedal, 09.4. 2013

Marit Kistiansen Geir Snekkerhaugen Torgeir Byrløkken

Leder Sportslig ansvarlig Rekrutterings ansvarlig

Heidi Lyngstad John Vestengen André Fredriksen Ole Jakob Omland

Sekretær/Marked Anleggsansvarlig Økonomiansvarlig Styremedlem

Vedlegg til årsrapporten: **Regnskap og balanse**